kardosdrur/scandi-wiki huggingface dataset:
Hannibal Gaddafi

Hannibal Muammar Gaddafi (født 20. september 1975) er den femteældste søn af Libyens diktator, afdøde Muammar al-Gaddafi, der formodes at stå bag en række terroraktioner, heriblandt sprængningen af et PanAm-rutefly med uskyldige civile over byen Lockerbie i Skotland i 1988.

Han kalder sig indimellem Motassim Bilal, når han drager rundt udenfor Libyen. Han gik på Copenhagen Business School imellem 2004-07.

Sag mod Ekstra Bladet 
I begyndelsen af 2005 skrev Ekstra Bladet, at Hannibal Gaddafi har allerede gjort sig skyld i kidnapning og vold på dansk jord, med henvisning til en episode på Frederiksberg den 15. januar 2005. Hannibal stævnede den ansvarshavende chefredaktør Bent Falbert, som dog sammen med forfatteren til artiklen blev frikendt i byretten 10. november 2005. Sagen blev anket til Østre Landsret, som stadfæstede frifindelsen, med udgangspunkt i politirapporterne og vidneforklaringer, samt at Hannibal Gaddafi ikke selv ønskede at afgive forklaring.

Referencer 

Tjek fødselsår
Personer fra Tripoli
Alumni fra Copenhagen Business School
Elk Horn

Elk Horn er en by i Shelby County, Iowa, USA med 662 indbyggere (2010). Byen blev grundlagt af danske udvandrere i 1901. De første der bosatte sig i Elk Horn var Christian Jensen og hans hustru Marie i 1868.

Elk Horn har et image som "Denmark on the Prairie". En traditionel dansk vindmølle blev i 1976 flyttet fra Nørre Snede til Elk Horn. Møllen er funktionsdygtig. Den har klapper på vingerne og krøjer med vindrose. Byen har et udvandrermuseum kaldet Museum of Danish America, og afholder årligt en "Tivoli Fest", hvor der bl.a. kåres årets konge og dronning og serveres æbleskiver og medisterpølse.

En 60 min. dokumentarfilm Danmark på prærien instrueret af Anders Birch og Jakob Vølver blev vist på DR1 den 28. august 2013, og fulgt op af Tilbage til Elk Horn den 17. marts 2014

Eksterne henvisninger 

 Danish Villages Elk Horn & Kimballton, Iowa 
 Dansk udvandrermuseum i Elk Horn 
 www.elkhorniowa.com 
 Tivoli Fest. Facebook 

Byer i Iowa
Danskere i udlandet
Hockenheim

Hockenheim er en by i den tyske delstat Baden-Württemberg, omkring 20 km syd for Mannheim. Byen har cirka 20.000 indbyggere. Hockenheim er bedst kendt for racerbanen Hockenheimring som blev bygget i 1932, som årligt bliver brugt til blandt andet Formel 1.

Galleri

Eksterne henvisninger 

Byer i Baden-Württemberg
Slocum

Slocum har flere betydninger:
 Henry Warner Slocum – amerikansk unionsgeneral (1827) – (1894)
 General Slocum – amerikansk hjuldamper, som udbrændte og havde ca. 1.000 omkomne
Seehausen am Staffelsee

Seehausen am Staffelsee (eller: Seehausen a.Staffelsee) er en kommune i Landkreis Garmisch-Partenkirchen i Regierungsbezirk Oberbayern i den tyske delstat Bayern.
Den er en del af Verwaltungsgemeinschaft Seehausen am Staffelsee.

Geografi 
Seehausen a. Staffelsee ligger i Region Oberland ved Staffelsee i Werdenfelser Land. Hele søen, inklusiv de syv øer hører til kommunen.
 
Ud over hovedbyen Seehausen a.Staffelsee ligger landsbyerne Riedhausen, Rieden, Seeleiten, samt den beboede ø Wörth i Staffelsee i kommunen.

Historie 
På øen Wörth i Staffelsee var der allerede aktiviteter i romertiden. I det 8. århundrede blev Kloster Staffelsee grundlagt, men det blev nedlagt igen i det 11. århundrede.

Byen Seehausen er nævnt i 650 og hørte fra 1330 til Kloster Ettal, og senere til Kurfyrstedømmet Bayern
Dara Ó Briain

Dara Ó Briain (født 4. februar 1972) er en irsk komiker og tv-vært mest kendt fra programmet Mock the Week.

Privat 
Dara Ó Briain er født i Wicklow i Sydirland. Han blev opdraget som katolik, men er ateist.

Briains gik i skole på Coláiste Eoin, en Gaelscoil (en irsk-talende skole) i den sydlige del af Dublin. Han taler flydende irsk og engelsk. 
Efter skole fortsatte Briain på universitet i Dublin, hvor han studerede matematik og teoretisk fysik. På universitetet var han medstifter af universitetsavisen University Observer. Han deltog med stort engagement i debatgruppen Literary And Historical Society.

I et interview med den engelske chatshow-vært Jonathan Ross nævnte Briain, at der ikke er mange irere tilbage, som taler irsk. Han taler selv irske så godt, at han har vundet en større debatkonkurrence på irsk. 

Briain har tre børn, er gift med Susan, som er læge. De bor i London.

Fjernsyn 
Briain påbegyndte sin TV-karriere som en vært på det irske børneshow, Echo Island, samtidig med at han udførte stand-up-shows.

Han er regelmæssig deltager i den britiske tv-quiz QI.

Eksterne henvisninger 
 

Komikere fra Irland
Kurfyrstendømmet Bayern

Kurfyrstedømmet Bayern er betegnelsen for Hertugdømmet Bayern i tidsrummet fra da hertugen af Bayern blev ophøjet til Kurfyrste i 1623, til oprettelsen af Kongeriget Bayern i 1806.

Historie 
1620 besejrede tropper fra den den Katolske Liga under ledelse af den bayerske feltherre Johann Tserclaes Tilly i Slaget ved Det Hvide Bjerg ved Prag protestanterne. Som tak for det modtog Maximilian 1. af Bayern i 1623 udnævnelse til kurfyrste og 1628 det af ham besatte Oberpfalz som krigsskadeerstatning. Ved den Westfalske fred i 1648 blev kurfyrstedømmet bekræftet. I 1777 uddøde den bayerske linje af Wittelsbacherne, og Bayern blev forenet med Kurpfalz; efter sammenlægningen blev området kaldt Pfalzbaiern . Kurfyrstedømmet bestod til 1806, da Bayern blev udråbt til kongedømme. Hertug og kurfyrste Maximilian 4. Joseph blev som Maximilian 1. Joseph 5. januar 1806 i Bamberg udråbt som den første bayerske konge.

Kurfyrster af Bayern 
 1623 – 1651: Maximilian 1. af Bayern
 1651 – 1679: Ferdinand Maria, kurfurste af Bayern
 1679 – 1726: Maximilian 2. Emanuel af Bayern
 1726 – 1745: Karl 1. Albert, også kejser i 1742 – 1745.
 1745 – 1777: Maximilian 3. Joseph af Bayern
 1777 – 1799: Karl Theodor, kurfyrste af Pfalz og Bayern
 1799 – 1806: kurfyrste Maximilian 4. Joseph (fra 1806 konge som Maximilian 1. Joseph af Bayern)

Eksterne henvisninger 
 Bayerns historie (Haus der Bayerischen Geschichte)

Bayerns historie
Stater under Det tysk-romerske Rige
Etableret i 1623
Ophørt i 1806
Den Bayerske Rigskreds
Lotte Salling

Lotte Salling (født 1964) er en dansk børne- og fagbogsforfatter. Hun er uddannet bevægelsespædagog og arbejder i dag med børn og sprogindlæring. Hun har udgivet en række børnerimsbøger samt bøger om sprogstimulering af børn.

Bibliographi 
 Trolderim
 Mit stamtræ
 Hvad brugte vi ilden til ?
 Gud, Thor og oldemor – og de andre oppe i himlen
 Peter Puslespil
 Sørøver Søren og andre alfabetrim
 Tyve Trætte Trolde
 En Hest i Rom
 Grummerim
 Slotsmusene
 Skøre Line
 Bager Basse og andre børnerim
 Fies Far
 1. b
 1. b i byen
 Vilfred og verdens værste vikinger
 Aktive eventyr

Eksterne henvisninger 
 Officiel hjemmeside

Børnebogsforfattere fra Danmark
Faglitterære forfattere fra Danmark
Dansksprogede forfattere fra Danmark
VEB Automobilwerk Zwickau

VEB Automobilwerk Zwickau (AWZ) var en automobilfabrik, beliggende i den tyske by Zwickau, og var i DDR-tiden den bilfabrik, der fra 1955 til 1959 fremstillede den østtyske bil P70 og fra 1958 og til 1991 (efter genforeningen i 1990) fremstillede den østtyske bil Trabant.

Bilproducenter fra Tyskland
Flovsø

Flovsø er et maritimt udtryk.

Flovsøer opstår, når vinden pludselig flover (aftager). Skønt det er vinden, der skaber søen (bølgerne), har den også en dæmpende effekt på søen. Derfor opleves det, når vinden flover meget pludseligt, at søen rejser sig (bølgerne bliver højere), og at søen oven i købet kan blive diffus (bølgerne kan komme fra skiftende retning). Fænomenet optræder naturligvis kortvarigt, men erfarne søfolk har respekt for det. Må ikke forveksles med en skæv sø.

Skibsterminologi
Skæv sø

Skæv sø er et maritimt udtryk for en bølge, der er højere og/eller har en anden retning end de andre bølger. 

Bølgerne (søen) skabes af vinden, og de fleste vil følge vindens retning – dog påvirket af strøm samt af eventuelle dønninger fra en tidligere vind eller fra en vind, der blæser anderledes i et tilstødende område. 

Bølgehøjden afhænger af både vindhastighed, vindvarighed og vindgreb (hvor langt vinden blæser i samme retning over det samme havområde) samt af vanddybden. Men en skæv sø opfører sig altså anderledes end gennemsnitsbølgen. 

Søfolk har respekt for skæve søer, da de kan give en uventet bevægelse af skibet – eksempelvis til fare for den, der arbejder på en lejder (stige eller trappe). 

En voldsom skæv sø (ekstrem bølge eller freak wave) kan desuden give skader på skibet og i værste tilfælde føre til forlis.

Skibsterminologi
Arndt Pekurinen

Arndt Juho Pekurinen (født 29. august 1905 i Juva i Finland, død 5. november 1941 i Kalevala distrikt, Sovjetunionen, nu Rusland) var en finsk pacifist og militærnægter.  

I 1926 nægtede Pekurinen gentagne gange at møde til den obligatoriske session, hvilket førte til at han blev fængslet mellem 1929 og 1931. Han afviste at bære uniform og våben. Selv om Pekurinen var dybt religiøs, var hans motiver ikke baseret på tro. Hans samtidige troede, at han var kommunist, men han var ikke interesseret i politik. På grund af sin pacifistiske overbevisning i de militaristiske 1930'ere blev han dømt skyldig i højforræderi, og Lapua-bevægelsen generede ham til stadighed. I 1930 blev der på hans vegne sendt et internationalt bønskrift til den finske forsvarsminister Juho Niukkanen, som var underskrevet af 60 britiske parlamentsmedlemmer og kendte personer såsom Albert Einstein, Henri Barbusse og H.G. Wells. Den 14. april 1931 blev Lex Pekurinen, Finlands første alternativ til militærtjeneste vedtaget, men den havde kun gyldighed i fredstid. 

Da Vinterkrigen brød ud i 1939, blev Pekurinen derfor igen taget til fange. Ved udbruddet af Fortsættelseskrigen i 1941 blev han sendt til fronten med ordre om, at man skulle sikre sig at han bar uniform og våben. Ved fronten fortsatte han med at nægte at bære uniform og våben. Efter ordre fra kaptajn Pentti Valkonen blev han henrettet uden dom. De første to soldater, sergent Kivelä og menig Kinnunen, som blev beordret til at skyde ham, nægtede. Først den tredje, korporal Asikainen, adlød, da kaptajn Valkonen direkte beordrede ham til at henrette Pekurinen. 

Efter krigen blev der indledt en undersøgelse af Pekurinens død, men den blev aldrig afsluttet. Han forblev glemt i over 50 år indtil udgivelsen i 1998 af bogen Courage: The life and execution of Arndt Pekurinen af Erno Paasilinna. Byen Helsinki har opkaldt en park Arndt Pekurisen puisto (Arndt Pekurinen-parken) efter ham.

Ifølge Erno Paasilinnas bog var Pekurinens motto inspireret af Jonathan Swift: "Da man ikke spiser mennesker, tjener det intet formål at slagte dem".

Referencer

Kilder 
 Silvonen, Katri (2004). Conscientious objection in Finland. Peace Review, 16 (2), 207-209.
 

Personer fra Finland
Personer henrettet ved skydning
Sariola

Sariola er et gothic metal-band fra Tyskland og Rusland. Det blev dannet af guitaristen E. Konny og Anagnorisis i 2005. Den følgende april udgav de deres debutalbum "Sphere of Thousand Sunsets". Deres musik er beskrevet som black metal, symphonic metal og nogen gange af medierne som gothic metal.

Medlemmer

Nuværende 
 Loreley Mrs. V von Rhein – Vokal
 Anagnorisis – Guitar
 E. Konny – Guitar
 Morgan le Fay – Keyboard
 Ablaz – Bas 
 Morbod – Drums

Tidligere 
 Silenia Tyrvenis – Vokal
 Alisa – Vokal
 Kira – Vokal

Diskografi

Studiealbums 
 Sphere of Thousand Sunsets (2006)
 From The Dismal Sariola (2008)

Eksterne henvisninger 
 Officielle hjemmeside 
 Officielle MySpace
 Officielle Vampirefreaks 

Musikgrupper fra Tyskland
Mercedes-Benz Vito

Mercedes-Benz Vito kan henvise til to forskellige biltyper:
 1. generation 1996−2003, se Mercedes-Benz W638.
 2. generation 2003−2014, se Mercedes-Benz W639.
 3 generattion 2014-nu, se Mercedes-Benz W447.
Banteay Samré

Banteay Samrè (Khmer: ប្រាសាទបន្ទាយសំរែ) er et tempel i Angkor, Cambodia placeret øst for den Østlige Baray. Templet er bygget under Suryavarman 2. og Yasovarman 2. i det tidlige 12. århundrede, og er et hindutempel i Angkor Wat-stilen.

Templet er opkaldt efter Samré, et oldtidigt folk i Indokina.

Templet er bygget af de samme materialer som Banteay Srei.

Eksterne henvisninger 

Angkor
Hinduistiske templer
Mercedes-Benz type 639

Mercedes-Benz type 639 er typekoden for Mercedes-Benz Vito og Viano fra 2003 og frem.

Den findes som kassevogn og minibus, med 4- og 6-cylindrede dieselmotorer og med 6-cylindrede benzinmotorer.

Billeder

Motorer

Eksterne henvisninger 

 Elektronisk instruktionsbog Vito  
 Elektronisk instruktionsbog Viano  

639
Varebiler
MPV'er
Minibusser
Biler introduceret i 2003
Biler fra 2000'erne
Biler fra 2010'erne
Baghjulstrukne biler

es:Mercedes-Benz Viano
Litzmannstadt

Litzmannstadt var navnet, der blev givet til den tyskbesatte by Łódź den 11. april 1940 efter ordre fra Adolf Hitler. Gauleiter af Warthegau, Arthur Greiser, deltog under den højtidelige markering af omdøbelsen. Samtidig blev Piotrkowska-gaden omdøbt til "Adolf Hitler Straße", og byvåbenet blev forandret til en dobbel svastika på blåfarvet bund.

Den 8. februar 1940 oprettede tyskerne en jødisk getto i byen, som fik navnet Ghetto Litzmannstadt. 

Navnet blev givet til ære for den tyske general Karl Litzmann, som under 1. verdenskrig i 1914 sejrede over russerne i slaget ved Łódź. Navnet "Litzmannstadt" fungerede frem til tyskerne trak sig tilbage i januar 1945.

Łódź
Porfyr (bjergart)

Porfyr er en magmatisk bjergart. Den indeholder strøkorn og ses oftest mørk med lyse prikker. Porfyr er en sammensætning af en finkornet masse (matrix) og strøkorn. Porfyrer er prøver af delvist størknede magmaer. Strøkornene repræsenterer mineraler med høje smeltepunkter og matrixen repræsenterer det ikke-størknede magma, der ved udbruddet blev lynafkølet.

Rombeporfyr 
I Danmark er rombeporfyrer ledeblokke, der afslører at gletsjeren kom fra Norge, nærmere bestemt Oslo-området. Den har store, lyse plagioklas-korn i en brun matrix af kalifeldspat.

Eksterne henvisninger 

Magmatiske bjergarter
Vognmandsmarken

Vognmandsmarken er et boligkvarter i København og en gade bag Hans Knudsens Plads.

Navnet kommer af Københavns vognmandslaug, der efter cirka 1570 holdt til i området med deres heste. Området, som lauget fik overladt, udgjorde siden middelalderen en del af den nedlagte landsby Serridslevs jorder. I tingbogen refereres der et par gange til en vis Jørgen Brændevin, som boede i "Vanghuset for Vognmandsvangen sønden ved Gammel Vartou". Vangehusvej mellem Ryvangs Allé og Strandvejen, minder også om Jørgen Brændevin.

Da Johann Friedrich Struensee kom til magten, blev arealerne 1771 sat på auktion. Efter hans fald kom arealerne snart tilbage til vognmændene. I 1851 ophævedes lavet, hvorefter jorden overgik til magistraten.

I 1893 erhvervede Staten en stor del af arealerne i Vognmandsmarken og Ryvangen til militæret og resten af jorden udstykkedes. 1893. Det blev brugt af ingeniørregimentet. 1897 afsluttede ingeniørkasernens opførelse på arealet, som frem til 1973 var ingeniør- og telegraftroppernes.

Eksterne henvisninger 

 Kшbenhavn. Kulturhistorisk opslagsbog – Vognmandsmarken 

Gader på Østerbro
Svir

Svir (, ) er en flod i den nordøstlige del af Leningrad oblast i Rusland. Den løber fra Onegasøen vest på til Ladogasøen, og forbinder dermed de to største søer i Europa. Svir er den største flod, som har sin udmunding i Ladoga. 

Efter Peter den Store forbandt Svir med Nevafloden gennem Ladogakanalen, har floden været en del af vandvejen mellem Volga og Østersøen. Der ligger to vandkraftværker på Svir. 

Floden flyder forbi Aleksandro-Svirskij klosteret, som rummede Svirlag (en af de mest berygtede Gulag lejre). Der var heftige kampe i området omkring floden under Fortsættelseskrigen 1941–1944.

På den højre bred af den nedre Svir ligger Nizjne-Svirskij Naturreservatet, der blev etableret i 1980.

Største bifloder 
 Vazhinka (højre)
 Oyat (venstre)
 Pasha (venstre)

Byer langs Svir 
 Podporozje 
 Lodejnoje Pole

Kilder

Eksterne henvisninger

 Den Store Sovjettiske Encyklopædi: Svir, , hentet 9. januar 2015.

Floder i Leningrad oblast
Gebirgskorps Norwegen

Gebirgskorps Norwegen (Bjergkorps "Norge") var et tysk armekorps under 2. Verdenskrig. Det kom til indsats i Norge, Finland og Sovjetunionen.

Korpset blev opstillet i juli 1940 og blev senere overført til det nordlige Norge som en del af AOK Norwegen. Dets første indsats var i Operation Renntier, besættelsen af det finske Petsamo. I juni 1941 angreb korpset fra Petsamo mod Murmansk i en operation som havde kodenavnet Operation Platinfuchs. Angrebet mislykkedes, og korpset nåede aldrig frem til målet.

I november 1942 blev korpset omdøbt til XIX Gebirgskorps eller XIX Bjergkorps.

I 1944 måtte korpset endelig trække sig tilbage til Norge, hvor det overgav sig i maj 1945. Fra november 1944 og fremad blev korpset til tider omtalt som Armeeabteilung Narvik.

Kommandører 
 Generaloberst Eduard Dietl (14. juni 1940 – 15. januar 1942)
 Feltmarskal Ferdinand Schörner (15. januar 1942 – 1. oktober 1943)
 General Georg Ritter von Hengl (1. oktober 1943 – 15. maj 1944)
 General Ferdinand Jodl (15. maj 1944 – 8. maj 1945)

Indsatsområde

Organisation 
 2.Gebirgs-Division
 3.Gebirgs-Division (indtil september 1941)
 210. Kystforsvarsdivision (1943 – oktober 1944)
 Rossi divisionen
 Finske P styrke
 Finske 14. infanteriregiment (2 bataljoner)

Nazi-Tyskland
Norge under 2. verdenskrig
Tysklands militær
Dansk Rap 1988-2003

Dansk Rap 1988-2003 er en kompilation med dansk rap fra 1988-2003. Den blev udgivet i 2003.

Trackliste

CD 1 
 MC Einar – "Arh Der!"
 Østkyst Hustlers – "Han Får For Lidt"
 Den Gale Pose – "Spændt Op Til Lir'"
 Humleridderne – "Malerhjerne"
 MC Clemens – "Mer & Mer" (Feat. Anne Rani)
 L.O.C. – "Drik Din Hjerne Ud"
 U$O – "I Går Var En Vild Nat"
 Rockers By Choice – "Engel"
 Kongehuset – "Chauførende"
 Malk de Koijn – "Vi Tager Fuglen På Dig"
 Sund Fornuft – "Zen Midt I Centrum"
 Nik & Jay – "Nik & Jay"
 L:Ron:Harald – "Mæ Å Min Kadett"
 Hvid Sjokolade – "Det Handler Om At Feste"
 G-Bach – "Gi' Mig Mer'" (Feat. Jokeren)
 Flopstarz – "Flopfeber" Kølig Kaj – "Stemmen I Mit Liv"
 Humleridderne – "Humle Bringer Hyggen" Rockers By Choice – "Retro" (Feat. MC Einar)

CD 2 
 Salli – "Jeg Gør Lige Hvad Jeg Vil" (Radio Version)
 Jo-C-Fine – "Respekt"
 Rip Rap & Rock – "Vesterbro"
 Jyder Mæ' Attityder – "Både Til Gården Og Til Gaden"
 Klart Dér! – "Born 2 Rock"
 Faktaposen – "Ah Yeah!"
 Suspekt – "Fuck'd Up Og Misforstået"
 Cas – "KBH's Vestside" (Album Version)
 Isbjerg – "Lad Mig Være"
 Hvid Sjokolade – "Kronisk Fastelavn"
 Den Gale Pose – "Flere Ho's"
 Tue Track – "Frikaduns I Min Nums"
 U$O & N.I.S. – "Skal Jeg Betale (So)?"
 Rent Mel I Pose & Sund Fornuft – "Ishci Isch"
 Pinocchio Teorien – "Interne Affærer"
 B.A.N.G.E.R.S. – "VIP"
 Danskrap.dk – "Så Kan I Lære Det"
 Stop Volden – "Det Holder"

Kompilationer
Album fra 2003
Rap 1988-2003
Somalistruds

Somalistrudsen () ses som en anden art af den normale struds, hvilket bekræftes af DNA-analyser.

Strudsen adskiller sig fra den afrikanske struds ved at hannen har rene hvide halefjer og ikke rødlige. Hertil kommer at dens ben og hals snarere er grå end rødlige. 

I modsætning til andre arter har denne struds ikke en hvid krave på det nederste af halsen. Somalistrudsen er lige så høj som den afrikanske struds (200-240 cm) og både hunner og unger ser hos begge arter fuldstændig ens ud. 

Somalistruden lever i det østlige Etiopien og i det centrale og nordlige Somalia og i andre lande.
Somalistruden lever mindre selskabeligt end dens nære slægtning og findes sjældent udenfor reservater og naturparker.

Fugle fra Afrikas Horn
Strudsefugle
AOK Norwegen

Armeeoberkommando Norwegen, forkortet AOK Norwegen) var et af de to armé hovedkvarterer, som styrede de tyske tropper i det nordligste Norge og Finland under 2. verdenskrig. Det var direkte underlagt OKH, den tyske hærs overkommand. Det blev skabt fra 21. Armegruppe i december 1940 og nedlagt i december 1944, hvor dens styrker blev overtaget at 20. Bjergarme.

Operationer 
Den tyske hær i Norge tog del i Operation Barbarossa i 1941. Under forhandlinger mellem de finske og tyske generalstabe i Helsinki i juni 1941 fik tyskerne det militære ansvar for det nordlige Finland. Hæren i Norge skulle erobre Murmansk og Murmansk jernbanen. Planen fik kodenavnet Operation Silberfuchs (Sølvræv).

Hæren blev evakueret fra Norge i 1945 som led i Operation Birkhahn.

Enheder 
Tyske hær i Norge (Falkenhorst)

 Fra januar 1941:
 XXXIII Korps
 XXXVI Korps
 Gebirgskorps Norwegen 

 Fra juli 1941: (under Operation Silberfuchs)
 XXXIII Korps
 XXXVI Korps
 LXX Korps
 Gebirgskorps Norwegen

 Fra september 1941:
 XXXIII Korps
 XXXVI Korps
 LXX Korps
 Gebirgskorps Norwegen
 Finske 3. Korps

 Fra marts 1942: (efter etablering af 20. Bjergarme)
 XXXIII Korps
 LXX Korps
 LXXI Korps

Referencer 

 "Armee Norwegen ". Artikel på tysk på www.lexikon-der-wehrmacht.de. Hentet 11. maj 2005.

Nazi-Tyskland
Norge under 2. verdenskrig
Tysklands militær
Operation Nordwind (1941)

Operation Nordwind (Unternehmen Nordwind) var en fælles tysk-finsk flådeoperation i Østersøen i 1941 under 2. Verdenskrig. Operationen var en afledningsmanøvre, så en anden tysk styrke kunne besætte de estiske øer Hiiumaa og Saaremaa uden indblanding fra den sovjetiske flåde.

Operationen led et alvorligt tab, da det finske kystpanserskib Ilmarinen løb på en mine og sank. Det er uvist, om sovjetstyrkerne nogensinde opdagede flådestyrken, da de aldrig reagerede.

Referencer 
 Operation Nordwind 

Slag på østfronten under 2. verdenskrig
Staffelsee

Staffelsee er en delvis moseagtig sø med syv øer i Landkreis Garmisch-Partenkirchen i Regierungsbezirk Oberbayern i den tyske delstat Bayern.

Beskrivelse 
Hele selve Staffelsee (inklusiv alle øer) hører til kommunen Seehausen a.Staffelsee. Mod nord og vest har også kommunen Uffing et stykke søbred. Murnau am Staffelsee har i det sydøstlige hjørne 210 meter søbred (mellem Strandbad Murnau og anløbsbroen for skibe).

Søen er meget brugt badesø med mildt moseagtigt vand, der hurtigt bliver opvarmet. Om vinteren er skøjteløb og ishockey. Der ergode vandremuligheder i omegnen, og en tur rundt om søen på 22 km.
Mellem Murnau, Seehausen a.Staffelsee og Uffing sejler en turbåd MS Seehausen.
Siden 1935 har der hvert år på den katolske helligdag Corpus Christi væeret en procession på søen. Fra kirken i Seehausen går man gennem byen til søen, hvor man fortsætter med både til øen Wörth.

Øer 
Staffelsee har syv øer af forskellig størrelse, hvoraf de største er:
 Wörth, den største ø i Staffelsee.
 Buchau, den næststørste har en campingplads, og anløbsplads for skibsfarten på søen
 Große Birke, er den tredjestørste ø med en lille teltplads.

Eksterne henvisninger 

 Info om skibsfarten på Staffelsee
 Vedenskabelig beskrivelse

Søer i Bayern
Landkreis Garmisch-Partenkirchen
Blindpassasjer

Blindpassasjer (Blind passager) er en norsk tv-serie i tre afsnit fra 1978 skrevet af Jon Bing og Tor Åge Bringsværd og instrueret af Stein Roger Bull for NRK. 

Serien er den første norske science fiction-serie og har været vist i dansk tv.

Plot

Serien handler om et rumskib, hvor besætningen ligger i dvale. Et væsen fra det ydre rum bryder ind i rumskibet hvor det dræber et af besætningsmedlemmerne og tager personens plads i form af en kopi. Men hvilket af de 5 besætningsmedlemmer er det?

Eksterne henvisninger 
 

Tv-serier fra Norge
Science fiction-tv-serier
Tv-serier fra 1970'erne
Tv-programmer fra NRK
Miniserier
Spatzenhausen

Spatzenhausen er en kommune i Landkreis Garmisch-Partenkirchen i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Seehausen am Staffelsee.

Geografi 
Spatzenhausen ligger i Region Oberland mellem søerne Staffelsee und Riegsee.
 
Ud over Spatzenhausen er der i kommunen landsbyerne Hofheim og Waltersberg.